Kings wag in spanning vir Saru-antwoord | Netwerk24
Vermoorde het 'tyd vir almal gehad'
'n Man wat altyd tyd vir almal gehad het. Dit is hoe Patrick Johannes (59), van Lakeside naby Muizenberg, se familie hom beskryf.
Brigadier van polisie in Potch vir harde werk beloon
Brig. Clifford Kgorane se talle suksesse, onder meer 'n vonnis van altesame 90 jaar teen vier renosterstropers, het hom die wentitel besorg op Noordwes se glansryke polisietoekenningsgeleentheid die afgelope naweek.
Raad besluit gou oor Aussies se stout seuns
Die Australiese Krieketraad sal die week besluit of die skorsings van sy drie stoutseuns Steve Smith, David Warner en Cameron Bancroft opgehef sal word.
Baxter vies oor spelers vreesbevange raak
Hulle sal "met die messe teen die keel" in Maart reg wees daarvoor.
Protea-vroue klop Tiere
Die Protea-vrouekrieketspan het danksy 'n veelsydige vertoning deur Marizanne Kapp sy laaste wedstryd Sondag by die T20-Wêreldbekertoernooi op Gros Islet, Saint Lucia, teen Bangladesj met 30 lopies gewen.
Sakpas-Sake: Briewe, stemme en EFF
Ekonoom waarsku oor petrolprys; Slate-heffing bly spook
Die staat kan verbruikers met 'n stewige verlaging van die brandstofprys beloon én die tekort op die Slate-heffingsrekeningsfonds uitwis.
Rand klim met baie goeie voet uit die bed
Die rand het Maandagoggend duidelik met die regte voet uit die bed geklim.
Onteiening: Staan ons saam of is dit elkeen vir homself?
Onteiening gaan oor veel meer as grond en dit het tyd geword dat Suid-Afrikaners met mekaar gaan sit en praat oor hoe om die letsels van die verlede te heel, skryf Elmien du Plessis.
Captain Kirk: Van 'baked beans' na boeke
Hy is 'n "literêre filistyn" met 'n rugbyspeler se blomkooloor, maar vir Exclusive Books het Grattan Kirk groot planne. Jo Prins het met hom gepraat.
Gemeenskap groet 'n rugbykolos
Flip Abrahams het rugby tydens apartheid (en daarna) gebruik om jong seuns uit die strate te hou en ook 'n groot rol in sy gemeenskap gespeel, skryf Willem Fransman jr.
KYK: Reuseskouspel vir Mickey Muis op sy 90ste
Talle bekendes het Mickey Muis Sondag gaan gelukwens met sy 90ste verjaarsdag.
Bianca Flanders gesels oor 'Krotoa' in Nederland
In Nederland is 'n Suid-Afrikaanse en Nederlandse musiekproduksie Krotoa: Eva van die Kaap die afgelope twee maande in verskeie stede opgevoer. Die geskiedkundige figuur wat as tolk en bediende vir Jan van Riebeeck in die laat 16de eeu gewerk het, is
Hier kom Meghan se suster se boek!
Samantha Markle, halfsuster van Meghan, hertogin van Sussex, beplan om haar boek, In the Shadows of The Duchess, in 2019 uit te reik. Dit sal presies in die tyd wees wat Meghan na verwagting geboorte sal gee aan haar en prins Harry se eersteling.
Hier is SA se beste restaurante
Test Kitchen in Woodstock, Kaapstad, word dalk deur die internasionale kulinêre gemeenskap as die beste restaurant in Suid-Afrika en sommer ook op die vasteland beskou, maar volgens plaaslike kenners is daar 'n ander restaurant wat beter is.
Kings wag in spanning vir Saru-antwoord
Deur Michael Green 06 Oktober 2016 06:18
Charl Crous / Foto: Michael Green
Dit hang van die Suid-Afrikaanse Rugbyunie (Saru) af of die Southern Kings in die eerste week van November – soos hulle wil – met hul voorseisoense oefening begin, het Charl Crous, die Kings se bedryfshoof, gesê.
"Ons het reeds 'n voorlegging aan SA Rugby gedoen oor die begroting wat ons graag sal wil hê en oor die planne wat ons vir die seisoen het, soos die vriendskaplike wedstryde wat beplan word, ensovoorts," het Crous gesê.
" 'n Aantal spelers is reeds geïdentifiseer wat potensieel beskikbaar is om gekontrakteer te word. Die afrigters (Deon Davids en Barend Pieterse) het 'n vloeibare lys spelers wat gekontrakteer of by ander unies geleen kan word."
Die ideaal is om minstens 40 tot 45 spelers te kontrakteer. Crous wou nie geldsake bespreek nie, maar as na die ander franchises se begrotings gekyk word, kort die Kings tussen 30 tot 40 miljoen rand om 'n mededingende span wat darem, 'n paar hoëprofiel-spelers insluit, bymekaar te kry.
Tans het die Kings net agt spelers op hul boeke. Hulle is die skrumskakel James Hall, losskakel Louis Fouché, heelagter/vleuel Malcolm Jaer, senter/vleuel Siyanda Grey, losvoorspelers Vleis Engelbrecht, Thembelani Bholi en CJ Velleman en die slot/flank Tyler Paul.
Crous wou glad nie betrokke raak by bespiegelinge oor watter spelers dalk by ander unies geleen kan word of gekontrakteer kan word nie.
Sampie Mastriet kan dalk volgende jaar vir die Southern Kings speel. Foto: FELIX DLANGAMANDLA
Dis egter ou nuus dat Davids graag Blitsbokke soos Cecil Afrika en Rosko Specman sal wil inhark.
Verskeie spelers wat in die afgelope Curriebeker-reeks vir die OP-Kings gespeel het, verskyn ook op die lys.
Weer wou Crous hom nie oor name uitlaat nie, maar daar kan aangeneem word manne soos die veelsydige voorryman Justin Forwood, haker Martin Bezuidenhout, vleuel Sampie Mastriet en skrumskakel Ricky Schroeder verskyn op die breiers se wenslysie.
Schroeder het weliswaar nie altyd die beste oordeel aan die dag gelê nie, maar sy kapteinskap was baie werd vir die span. Hy het 'n groot rol daarin gespeel om die spelers gemotiveerd te hou.
"Elke dag wat ons wag vir die groenlig van SA Rugby om voort te gaan met ons kontraktering, is 'n dag meer waarin ons spelers kan verloor," het Crous gesê.
"In ons verslag aan SA Rugby het ons dit duidelik gemaak dat ons nie weer kan bekostig om so laat weg te spring soos die afgelope seisoen nie."